Ahil-nneɣ, ad t-nebḍu ɣef 3 n yixfawen. Ixef amezwaru ad d-nemmeslay ɣef kra n tmiḍranin i yurzen ɣer wungal, am umezruy aseklan ara ɣ-d-yesseknen assaɣ yellan gar tsekla d tallit n usnulfu-ines, syin ad d-nemmeslay ɣef kra n yinefkan n tesnilestmettit i tegzi n talliyin n umhaz n wungal s teqbaylit, imi tagnit tasnilestmettit tettuneḥsab gar tmental id-yeslalen ungalen imezwura.